OzLabs/hebrew-wiki-articles huggingface dataset:
סלבריטי (סרט)

סלבריטי (באנגלית: Celebrity) הוא סרט קולנוע אמריקאי בשחור-לבן משנת 1998 בכתיבה ובימוי של וודי אלן, עם קנת בראנה, ג'ודי דייוויס וג'ו מנטניה בתפקידים הראשיים.

מתרחשת בניו-יורק ועוסקת בחיים הרומנטיים והמקצועיים של עולם יוצרי הקולנוע, הסופרים, דוגמנים, שחקנים ואנשי טלוויזיה.

==תקציר העלילה==
לי סיימון (קנת בראנה) הוא סופר כושל בן 40 שנאלץ לעבוד ככתב עיתונות ולסקר חיים של ידוענים בתחום הבידור והדוגמנות.

הוא נשוי 16 שנים לרובין (ג'ודי דייוויס) שהיא מורה לאנגלית ומאמינה חזקה בדת ובישו. לי נמצא במשבר אמצע החיים, מרגיש שחייו עוברים לשווא ומודיע לרובין ההמומה כי החליט להתגרש.

הוא מגיע לתחילת הפקה של סרט שבו רואים מטוס מצייר באוויר את המילה HELP ומצליח לראיין את כוכבת הסרט ניקול וקסלר (מלאני גריפית) ולמרות היותה נשואה, היא מסכימה לסטוץ קצר אתו. לאחר זאת הוא מסקר מופע דוגמנות עילית ומצליח לקשור קשר עם דוגמנית העל (שרליז ת'רון). הוא מנסה למכור את התסריט שלו לשחקן המופרע ברנדון דארו (לאונרדו דיקפריו) ומכיר שם את בוני (פמקה ינסן), שחקנית מתחילה. היחסים אתה נפסקים כשהוא מכיר את השחקנית המתחילה נולה (וינונה ריידר) אך גם קשר זה לא מחזיק מעמד. לבסוף הוא צופה בהקרנת הסרט, רואה את המילה HELP ותוהה על עתידו.

לרובין המיואשת יש חברות טובות שלוקחות אותה לפלסטיקאי ד"ר לופוס (מייקל לרנר) ושם היא מתראיינת לטלוויזיה על ידי כתבת (דברה מסינג) לתוכנית בהפקתו של טוני מרטלה (ג'ו מנטנייה). ג'ו "נדלק" עליה ומציע לה לעבור לטלוויזיה. היא מהססת בגלל חינוכה הקתולי הנוקשה וחברתה נינה (ביבי ניווירת') מדריכה ומלמדת אותה בעזרת בננה, איך לבצע מין אוראלי.

לבסוף מקבלת רובין להפיק בטלוויזיה תוכנית על אוכל עם ידוענים. התכנית מצליחה ורובין מראיינת בתוכנית גם את דונלד טראמפ והופכת בעצמה לידוענית בעוד שהגרוש שלה לי, חש בכישלונו.

==צוות השחקנים==
{| class="wikitable"
|-
!שם השחקן/ית
!שם הדמות
!הערות
|-
|קנת בראנה
|לי סיימון
|
|-
|ג'ודי דייוויס
|רובין סיימון
|שחקנית
|-
|ג'ו מנטניה
|טוני גרדלה
|
|-
|מלאני גריפית
|ניקול אוליבר
|שחקנית
|-
|וינונה ריידר
|נולה
|שחקנית
|-
|שרליז ת'רון
|דוגמנית על
|
|-
|לאונרדו די קפריו
|ברנדון דארו
|שחקן
|-
|פמקה ינסן
|בוני
|שחקנית
|-
|מייקל לרנר
|ד"ר לופוס
|פלסטיקאי
|-
|גרטשן מול
|ג'ינה
|שחקנית
|-
|ביבי ניווירת'
|נינה
|
|-
|איידה טורטורו
|אולגה
|מגדת עתידות
|-
|דברה מסינג
|כתבת טלוויזיה
|
|-
|ג'פרי רייט
|גרג
|במאי
|-
|דונלד טראמפ
|בתפקיד עצמו
|
|}

==קישורים חיצוניים==

*[https://www.youtube.com/watch?v=fESboQ3mNPs&t=3s קדימון לסלבריטי], באתר יוטיוב
*[https://www.youtube.com/watch?v=Mr67NZVW64I וינונה ריידר בסלבריטי], באתר יוטיוב
*[https://www.edb.co.il/title/t0007504 סלבריטי], באתר אידיבי
*[https://www.edb.co.il/blog/archives/22810 כתבה על הסרט], באתר אידיבי

קטגוריה:סרטי 1998
קטגוריה:סרטים אמריקאיים
קטגוריה:סרטי שחור-לבן אמריקאיים
קטגוריה:סרטי וודי אלן
קטגוריה:סרטי סאטירה
קטגוריה:סרטים על סופרים
קטגוריה:ניו יורק בקולנוע
סן-מרסלין (גבינה)

גבינת סן-מרסלין (בצרפתית: Saint-marcellin) היא גבינה צרפתית רכה העשויה מחלב פרה. היא נקראת על שם העיירה הקטנה סן-מרסלין (איזר).

== ייצור ==
הגבינה מיוצרת באזור גאוגרפי המקביל לחלק ממחוז דופינה לשעבר (נכלל כיום באזור רון-אלפ).<ref name="Cheese01"></ref> היא בדרך כלל קטנה בגודלה, שוקלת כ-80 גרם (50% שומן), עם מראה חיצוני לבן-שמנתי מנומר.<ref name="Cheese01" />  מידת הרכות שלה עד כדי נוזלת, והיא עולה עם הגיל כאשר החלק החיצוני של הגבינה מקבל גוונים כחולים, ואחר כך צהובים, כל זה תוך שבועיים עד שלושה לאחר הייצור.<ref name="Cheese01" /> 

הגבינה דומה במרקמה ובטעמה לסן-פליסיאן, גבינה גדולה יותר המיוצרת בחלק אחר של אזור הרון-אלפ.

סן-מרסלין זמינה ב-3 דרגות הבשלה (אפינאז'): sec, crémeux ו-bleu.<ref></ref>

כאשר סן-מרסלין מובשלת בברנדי פומאס (Pomace brandy) במשך חודש או יותר, היא נקראת Arômes au Gène de Marc. אם מובשלת ביין לבן, הוא הופך ל-Arômes de Lyon.

== קישורים חיצוניים ==

* [http://ec.europa.eu/agriculture/quality/door/registeredName.html?denominationId=2800 כניסה למסד הנתונים של אישורים אירופיים של DOOR]

== הערות שוליים ==

קטגוריה:גבינות צרפתיות
סן-פליסיאן (גבינה)

גבינת סן-פליסיאן (בצרפתית: Saint-félicien) היא גבינה מחלב פרה המיוצרת במחוז רון-אלפ בצרפת. שם היא מוגדרת כגבינת דופינה (בהתייחסו למחוז הצרפתי לשעבר דופינה, משם מקורה של הגבינה). היא בת דודה קרובה של גבינת דופינה אחרת, הסן-מרסלין, והיא בעלת מרקם וטעם דומים, אם כי היא יכולה להיות גדולה כמעט פי שניים בקוטר.

== מקור ==
מקור שמה בעיירה הקטנה בה יוצרה ונמכרה הגבינה לראשונה. היא הוכנה במקור מחלב עיזים, אך מאז נעשה נפוץ יותר לייצר אותה מחלב פרה. הפנים הקרמי שלה עטוף במעטפת בסגנון פרח (פלורי). משקלה הממוצע הוא 180 גרם.

== תקופת ייצור ==
התקופה האופטימלית לפיתוח טעמה היא בין אפריל לבין ספטמבר לאחר יישון (הבשלה) של 4 עד 6 שבועות, אך היא מצוינת לצריכה גם בין מרץ לבין דצמבר. היא רכה וקרמית יותר מהסן-מרסלין.

אין לבלבל את הגבינה הזו עם גבינת חלב עיזים המכונה caille doux מסן-פליסיאן, ארדש (מחוז).

== לקריאה נוספת ==
<div class="mw-content-ltr">
* Jean-Claude Saby, « », Cahier de Mémoire d'Ardèche et Temps Présent, <abbr>n<sup>o</sup></abbr> 156, 15 novembre 2022
* Aymeric Bosneagu et Claire Delfosse (<abbr>dir.</abbr>),, 2016-2017
* Pays, vins et fromages en Rhône-Alpes (de Sophie BLOCH et Jean-François WERNER, 1998)
</div>

== ראו גם ==
* מחוז דופינה

== קישורים חיצוניים ==

קטגוריה:גבינות צרפתיות
פיגוע הירי במחסום המנהרות

פיגוע הירי במחסום המנהרות, הוא פיגוע ירי שבוצע ב-16 בנובמבר 2023, ד' בכסלו ה'תשפ"ד, בזמן מלחמת חרבות ברזל, במחסום המנהרות בכביש 60, על ידי שלושה מחבלים. בפיגוע נפל לוחם צה"ל ונפצעו עוד 5 אנשים.

== הפיגוע ==
בשעה 9:00 הגיע רכב שנושא לוחיות זיהוי ישראליות (משוכפלות/מזויפות) למחסום המנהרות מכיוון יהודה ושומרון. יושבי הרכב עוררו את חשדם של כוחות הביטחון שפעלו במקום, והם עצרו אותם לבדיקה במחסום בסמוך לעמדת הבידוק.

בשלב זה, שלושה מחבלים פתחו בירי מטווח קצר לעבר הכוחות ובתוך שניות בודדות, השוטרים, לוחמי מג"ב, חיילי צה"ל ומאבטחים אזרחיים שהיו במקום, חתרו למגע ונטרלו בירי את שלושת מחבלים, שחוסלו במקום.

כתוצאה מפיגוע הירי, נפגעו 6 אנשים, אחד באורח קשה-אנוש שבהמשך נקבע מותו, והיתר באורח קל עד בינוני. הפצועים פונו על ידי גורמי הרפואה לקבלת טיפול רפואי בבתי החולים השונים ברחבי ירושלים. 2 אזרחיות נפגעות חרדה, טופלו במקום ושוחררו. 

בפיגוע, נפל רב"ט , בן 20, מחיפה, לוחם בגדוד ארז, חיל המשטרה הצבאית.

== תחקיר הפיגוע ==
מחקירה ראשונית של זהות המחבלים, עלה כי מדובר בחוליית מחבלים פלסטינים שהגיעה עם הרכב מכיוון יהודה ושומרון לכיוון ירושלים, על פי החשד במטרה לבצע פיגוע גדול ומשמעותי הרבה יותר.

המחבלים שביצעו את הפיגוע הם עבד אל-קאדר קוואסמה, בן 26 שהתגורר בחברון והיה פעיל חמאס. אביו הוא עבדאללה קוואסמה, שעמד בראש הזרוע הצבאית של חמאס בחברון וחוסל בשנת 2003. חסן מאמון קפישה, בן 28 שהתגורר בחברון והיה מזוהה עם חמאס. דודו הוא איימן קפישה, ממשוחררי עסקת שליט שגורש ב-2011 לטורקיה. והמחבל השלישי הוא נסר עבד אל-עפו קוואסמה, בן 17.

== לאחר הפיגוע ==
בזירת הפיגוע, נמצאו ברכבם של המחבלים שני רובי סער מסוג M-16, שני אקדחים, מאות כדורים ותחמושת בתפזורת, מחסניות רבות מלאות בתחמושת, שני גרזנים ולבוש דמוי מדי צה"ל.

מספר שעות אחרי הפיגוע, הזרוע הצבאית של חמאס לקחה אחריות על הירי.

לאחר הפיגוע כוחות צה"ל פעלו למיפוי ביתם של שלושת המחבלים שביצעו את הפיגוע.<ref></ref> ובנוסף נעצרו מספר בני משפחה של המחבלים.<ref></ref>

== קישורים חיצוניים ==
* 
* [https://www.dropbox.com/scl/fi/5j7mxfnaeqwrp36kkcxlf/16.11.2023.mp4?rlkey=uvuygnk9n87o0k2gj9vuk32sy&dl=0 סרטון מפעילות כוחות המשטרה בזירת הפיגוע, הערכת מצב שהתקיימה בזירה ואמצעי הלחימה שנתפסו ברשות המחבלים]
* [https://www.dropbox.com/scl/fi/vpxzgbdoa0g72i665ulhx/.mp4?rlkey=ccm2099c7j6b3y92e24uvqa38&dl=0 סינק של מפכ"ל המשטרה רנ"צ יעקב שבתאי מזירת הפיגוע]
* [https://www.dropbox.com/scl/fi/abtfahsovbnjprzxg4ry4/.mp4?rlkey=zsm5cuyrqxc3bm9fg2gnt4jwy&dl=0 סינק של ממ"ז ירושלים ניצב דורון תורג'מן מזירת הפיגוע]
* [https://videoidf.azureedge.net/f9a2709b-79be-4aaf-a313-ea35d6d54b95 סינק של רב-סרן יהודה, מפקד פלוגה בגדוד ארז]
* [https://videoidf.azureedge.net/5e435530-e4ea-4a14-b092-60f455d0d105 סינק של סגן גל, מפקדת מחלקה בגדוד ארז]
* 

== הערות שוליים ==

קטגוריה:טרור פלסטיני
מחסום המנהרות
מחסום המנהרות
מחסום המנהרות
קטגוריה:צה"ל: פגיעות מפעולות טרור
מחסום המנהרות
מחסום המנהרות
מחסום המנהרות
קטגוריה:זירת יהודה ושומרון במלחמת חרבות ברזל
רבלושון

רבלושון (בצרפתית: Reblochon) היא גבינה צרפתית בעלת קליפה רכה שטופה (גבינות אשר מטופלות מעת לעת במי מלח או בחומרים נושאי עובש) ומבשילה במריחה (של חומרי טעם, ריח, שימור) הגבינה צרפתית הזו מיוצרת באזור האלפיני של סבואה עילית מחלב פרה גולמי (לא מפוסטר). יש לגבינה כינוי מקור מבוקר (AOC) משלה.

== מקור ==
רבלושון יוצרה לראשונה בעמקי Thônes ו-Arly, במסיף Aravis. ת'ונס נותרה מרכז הייצור של הרבלושון. הגבינות עדיין מיוצרות בקואופרטיבים המקומיים. עד 1964 רבלושון יוצרה גם באזורים איטלקיים של האלפים. לאחר מכן, הגבינה האיטלקית נמכרה בכמויות הולכות ויורדות בשמות כמו Rebruchon ו-Reblo alpino .

== היסטוריה ==
רבלושון קיבלה את שמה מהמילה "reblocher" שכאשר היא מתורגמת מילולית פירושה "לצבוט שוב בעטין הפרה". הכוונה היא לנוהג של עצירת חלק מהחלב מהחליבה הראשונה. במהלך המאה ה-14, בעלי האדמות גבו מיסים מחקלאי ההרים לפי כמות החלב שהפיקו עדריהם. לפיכך החקלאים לא חלבו את הפרות במלואן, אלא רק לאחר שבעל הקרקע מדד את התנובה. החלב שנשאר היה עשיר הרבה יותר, ובאופן מסורתי השתמשו בו הרפתנים לייצור גבינה משלהם וגם עבור עצמם.

במאה ה-16 הגבינה נודעה גם בשם "fromage de dévotion" (גבינת דבקות) מכיוון שהיא הוצעה לנזירים הקרטוזיאנים של עמק ת'ונס על ידי החקלאים, בתמורה לברכה של ביתם.

=== חוסר זמינות במקומות בעולם ===
רבלושלן לא זמינה בעיקר בארצות הברית מאז 2004, מכיוון שהיא לא מיוצרת מחלב מפוסטר ולא התיישנה מספיק כדי לעמוד בחוקי הייבוא האמריקאיים הנוגעים לפסטור של גבינה רכה ורכה למחצה.<ref></ref> Delice du Jura, גבינה רכה בשלה מפוסטרת, משווקת כקרובת משפחה ותחליף טוב בארצות הברית.<ref></ref> ניתן להשתמש גם ב-Preféré de nos Montagnes וב-Raclette כתחליפים.

== מאפיינים ==
בית חווה רבלושון
רבלושון היא גבינה רכה "שטופה" ומבשילה ב"מריחה" העשויה באופן מסורתי מחלב פרה גולמי (לא מפוסטר). גזעי הפרות הטובים ביותר להפקת החלב הדרוש לגבינה זו הם ה-Abondance, Tarentaise ו-Montbéliarde. מידות הגבינה הן 14 ס"מ רוחב ו-3–4 ס"מ עובי, והיא בעלת מרכז רך עם קליפה שטופה ומשקלה בממוצע 450 גרם. כהוכחה ליישון מיטבי במרתף אוורירי, הקליפה של הגבינה הזו מכוסה בתבנית לבנה עדינה. התקופה האופטימלית לצריכת הגבינה היא בין מאי לבין ספטמבר לאחר שהתיישנה שישה עד שמונה שבועות, אבל היא מצוינת לצריכה כברגם ממרץ עד דצמבר.

לרבלושון טעם אגוזי שנשאר בפה לאחר שהמרכז הרך והאחיד שלו נצרך. היא מצרך חיוני בגרטן סבויארדי עם בייקון ובצל. בשנת 2002 יוצרו 17.4 מיליון ק"ג של רבלושון.

== ראו גם ==
* רשימת גבינות
* קממבר
* טרטיפלט

== קישורים חיצוניים ==
* 

* [http://www.univers-fromages.com/encyclopedie-fromage-detail.php?fromage=29 רבלושון AOC] (בצרפתית)
* [http://www.reblochon.fr/ אתר רבלושון הרשמי] (בצרפתית)
* [http://www.prodottitipici.com/prodotto/0019/Reblochon.htm Prodottitipici.com Reblochon – Piemonte – Formaggi e Latte – Vaccini] (באיטלקית)
* [http://www.regione.piemonte.it/agri/ita/news/pubblic/quaderni/num42/dwd/24_28.pdf Quaderni della Regione Piemonte: Caratterizzazione della produzione tradizionale regionale dei prodotti lattiero-caseari: Toma del lait brusc, Murianengo, Formaggio crosta rossa, Cevrin di Coazze (Seconda Parte)] (באיטלקית)
== הערות שוליים ==

קטגוריה:גבינות צרפתיות
מידל איילנד

מידל איילנד (באנגלית: Middle Island) היא בירת מחוז סנט תומאס מידל איילנד באי סנט קיטס שבסנט קיטס ונוויס. אוכלוסייתה מוערכת ב־657 תושבים.

== גאוגרפיה ==
העיירה שוכנת לחופי הים הקריבי, כ־4 קילומטרים מדרום־מזרח לסנדי פוינט וכ־10 קילומטרים מצפון־מערב לבירת המדינה באסטר.

קטגוריה:סנט קיטס ונוויס: ערים
נמל התעופה של קארדיף

נמל התעופה של קארדיף (באנגלית: Cardiff Airport; בוולשית: Maes Awyr Caerdydd; IATA: CWL, ICAO: EGFF) הוא נמל תעופה שבסיסו ברוז , ויילס, הממלכה המאוחדת. זהו נמל התעופה היחיד ממנו יוצאות טיסות מסחריות בוויילס. נמל התעופה נמצא בבעלות ממשלת ויילס.
מרכז התחזוקה של בריטיש איירוויייז, נמל התעופה של קארדיף
[[קונקורד מחוץ למרכז התחזוקה של בריטיס איירווייז בקארדיף (ינואר 2002)]]
מטוסי [[בואינג 400–747 של בריטיש איירוויייז אשר הפסיקו פעולתם מוקדם מהצפוי עקב מגפת הקורונה .]]
ב-9 במרץ 2009, הוכרזה אסטרטגיית פיתוח בעלות של 100 מיליון ליש"ט להרחבת הטרמינל ולשדרוג הגוף המרכזי של הבניין. היה צפוי שההשקעה תביא לנמל התעופה כ-5,000,000 נוסעים עד 20125 - עלייה בכ-150% - לפי התגובה הציבורית של מל התעופה לנייר לבן של הממשלה הבריטית על העתיד של תחבורה אווירית בכל רחבי הממלכה המאוחדת.

בעלות של כ-3 מיליון ליש"ט, כאשר חצי מהסכום ממומן על ידי ממשלת ויילס, החל שיפוץ נרחב עם הפיתוח מחדש של חזית טרמינל נמל התעופה ואזורי הגישה.<ref></ref> עבודות הפיתוח כללו הרחבה לחזית הטרמינל המקשרת את אולמות ההמראות והנחיתות לאזור משותף אחד גדול, ומתן שירותי מזון וקמעונאות חדשים. כחלק מהעבודה, רוב הקומה הראשונה של הטרמינל הפכה לאזור המאובטח אחרי השיקוף הביטחוני (באנגלית: Airside). גם אזור הגישה מול בניין הטרמינל עוצב מחדש. <ref></ref>

באוקטובר 2017, הוכרזו עבודות בעלות של 4 מיליון ליש"ט לשדרוג הטרמינל על ידי הרחבת אזור ההמראות עם מקומות ישיבה וחנויות מוגדלות והרחבת טרקלין העסקים. מחוץ לטרמינל, ייבנה מתקן חניה חדש ומסוף השכרת רכב. העבודה החלה באוקטובר 2017. <ref></ref>

במרץ 2020, נמל התעופה ביקש הלוואה נוספת בסך 6.8 מיליון ליש"ט, בנוסף ל-21 מיליון ליש"ט שקיבל בשנה קודם. <ref></ref>

במרץ 2021 קיבל נמל התעופה חבילת תמיכה בסך 85.2 מיליון ליש"ט מממשלת ויילס. שר התחבורה הכלכלי וצפון ויילס, קן סקייטס, קיבל על עצמו את החבילה בצורת מענק של 42.6 מיליון ליש"ט ומחיקת חובות של 42.6 מיליון ליש"ט על מנת "להבטיח את הכדאיות (של נמל התעופה) לטווח בינוני עד ארוך". ההחלטה התקבלה באותו זמן שממשלת בריטניה סיפקה מתקן של 100 מיליון ליש"ט לנמלי תעופה אנגליים והממשלה הסקוטית סיפקה קרן של 17 מיליון ליש"ט לנמלי תעופה סקוטיים. <ref></ref>

==קישורים חיצוניים==
* 

== הערות שוליים ==

קטגוריה:קארדיף
קטגוריה:הממלכה המאוחדת: שדות תעופה
קטגוריה:ויילס: מבנים
קטגוריה:דפים עם תרגומים שלא נסקרו
תנועת הצופים בהודו

סמל התנועה
תנועת הצופים בהודו היא תנועת הנוער הגדולה והמוכרת ביותר בהודו והיא אחת מארגוני הצופים הגדולים בעולם. לתנועת הצופים בהודו יש היסטוריה ארוכה והיא מורכבת ממספר ארגונים אשר כל אחד מהם משויך (או לא משויך) לארגון בינלאומי אחר והם נמצאים בתחרות ביניהם.

== ארגונים ==
[[להקת צופי תל אביב בביקור אצל צופי הודו בניו דלהי]]
תנועת הצופים והצופות בהודו מורכבת ממספר ארגונים שונים:
* תנועת הצופים והצופות של בהרט (BSG), הארגון הרשמי והגדול אשר חבר באגודת המדריכות והצופות העולמית ובארגון הצופים העולמי. המטה הלאומי של BSG מוכר על ידי ממשלת הודו.<ref name="yf"></ref> - הארגון כולל כ-6.5 מיליון חברים.
* התנועה הגלובלית של צופים ירוקים בניו דלהי.
* ארגון הצופים/צופות, ארגון פאן-הודי, מוכר על ידי ממשלת הודו. - הארגון כולל כ-1.5 מיליון חברים.
* הפדרציה של הודו לספורט, צופים וחינוך, ארגון החבר בפדרציה העולמית של צופים עצמאיים.
* אגודת הצופים והצופות של הינדוסטאן, ארגון החבר בפדרציה העולמית של צופים עצמאיים. הארגון נוסד ב-1928; מחובר לראשטריה סוויאמסווק סאנג.<ref name="Hindustan Scouts2"></ref><ref></ref>
* איגוד הצופים הבנים של כל הודו.
* Scouts/Guides, ארגון הודו, נוסד ב-2017.

== עמותת הצופים והצופות ההודית ==
עמותת הצופים והצופות ההודית היא ארגון שירות חברתי התנדבותי, לא פוליטי של מבוגרים בהודו שהיו פעם צופים או צופות בימיהם הצעירים או כאלה שהיו מדריכים בתנועה הפעילה או כאלה שרוצים לתמוך בתנועה הפעילה עם המשאבים או רוח ההתנדבות שלהם.

העמותה הוקמה בשנת 1959 והיא קשורה לעמותה הבינלאומית לצופים וצופות שבסיסה בבריסל, בלגיה. לעמותה ההודית יש סניפים ממלכתיים, יחידות מחוזיות וגילדות במדינות רבות בהודו.<ref></ref>

העמותה שומרת על קשרים הדוקים בכל הרמות עם התנועה הפעילה ושומרת על קשר עם המטה הלאומי של תנועת הצופים והצופות של בהרט, סניפיה והמחוזות שלה ברחבי הודו. העמותה מארגנת סמינרים וכנסים בנושאים בעלי חשיבות לאומית, מצוינות ארגונית והתפתחות אישית. החברים בוחרים לעבוד יד ביד עם צופים, צופות וחברים אחרים ולסייע בארגון פעילויות התנדבות בימים ובאירועים מיוחדים. פעילויות אלו נועדו לשרת את הקהילה כמו גם נערים ונערות צעירים.

== יחידות צופים בין-לאומיות בהודו ==
בנוסף, ישנן קבוצות צופים של תנועת הצופים בארצות הברית<ref></ref> בניו דלהי, המקושרים למועצת המזרח הרחוק של הצופים של אמריקה, התומכת ביחידות ברחבי העולם.

== קישורים חיצוניים ==

* [http://boyscoutsindia.org/ אגודת הצופים של כל הודו]
* [http://www.thescouts.ac.in/ ארגון הצופים/צופות]
* [http://www.hindustanscoutsandguides.com/ אגודת הצופים והצופות של הינדוסטאן]

== הערות שוליים ==

הודו
קטגוריה:הודו: ארגונים
קטגוריה:הודו: חינוך
סמואל האנט

סמואל קיילב האנט (באנגלית: Samuel Caleb Hunt; נולד ב-10 באוקטובר 1986) הוא שחקן אמריקאי הידוע בעיקר בזכות תפקידו החוזר כגרג "מאוס" גרביץ בסדרת הטלוויזיה שיקגו PD.<ref></ref><ref></ref>

== ביוגרפיה ==
סמואל קיילב האנט נולד בשיקגו, אילינוי. הוא עבר ללוס אנג'לס בגיל 19 כדי להתמקד במשחק. אהבתו למשחק החלה כשאמו לקחה אותו לראות הפקות קיץ של מחזות שייקספיר בפארק הקהילתי המקומי.

== קריירה ==
בשנת 2014 החל לשחק בתפקיד חוזר בסדרת הטלוויזיה שיקגו PD.<ref></ref>

בשנת 2016 החל לגלם את אקסבייר רוזן בעונה השלישית של סדרת הטלוויזיה אימפריה,<ref></ref> וכן כיכב בסרט "Unbroken: Path to Redemption" משנת 2018, בו גילם את לואי זמפריני.<ref></ref><ref></ref><ref></ref>

== פילמוגרפיה ==
=== קולנוע ===
{| class="wikitable sortable"
!שנה
! כותרת
!תפקיד
! הערות
|-
| 2009
|The Seven Greatest Bathrooms in Los Angeles
| מל
| קרדיט כקיילב האנט
|-
| 2012
|Falling...
|
| קרדיט כקיילב האנט
|-
| rowspan="2" | 2014
|ETXR
| מתיו 'ביקס' לאגלין
| קרדיט כקיילב האנט
|-
|Blood Ransom
|רומי
| קרדיט כקיילב האנט
|-
| rowspan="2" | 2016
|Submerged
| ברנדון
| קרדיט כקיילב האנט
|-
|Dead South
| ביורגארד צ'רמינגטון
| קרדיט כקיילב האנט
|-
| rowspan="2" | 2018
|Unbroken: Path to Redemption
| לואי זמפריני
|
|-
|Swipe Left
| מייק מיצ'ם
|
|-
| 2019
| Haunt
| סם
|
|-
| 2022
| MEAD<ref></ref><ref></ref>
|פריץ
|
|}

=== טלוויזיה ===
{| class="wikitable sortable"
!שנה
! כותרת
! תפקיד
! הערות
|-
| rowspan="2" | 2012
| ימי חיינו
| אנדרו
| 28 פרקים, כקיילב האנט
|-
|Spread
| קמרון
| סרט טלוויזיה, כקיילב האנט
|-
| rowspan="2" | 2013
|Killing Lincoln
| קרוק
| סרט טלוויזיה, כקיילב האנט
|-
|Perception
| צ'אד
| פרק אחד, קרדיט כקיילב האנט
|-
| 2014–2016
| שיקגו PD
| גרג "מאוס" גרביץ
| 35 פרקים
|-
| 2015
| שיקגו FIRE
| גרג "מאוס" גרביץ
| 2 פרקים
|-
| 2016–2017
| אימפריה
| חאבייר רוזן
| 4 פרקים
|-
| rowspan="2" | 2019
| NCIS: ניו אורלינס
| ברייס פרסקוט
| פרק אחד
|-
|Best Christmas Ball Ever
| דניאל
| סרט טלוויזיה
|-
| 2019-2020
|The L Word: Generation Q
| סקוט
| 2 פרקים
|-
| 2021
| אימה אמריקאית 10
| אדם
| פרק אחד
|}

==קישורים חיצוניים==

== הערות שוליים ==

קטגוריה:שיקגו: אישים
קטגוריה:שחקני קולנוע וטלוויזיה אמריקאים
קטגוריה:אמריקאים שנולדו ב-1986
החלטה 238 של מועצת הביטחון של האו"ם

החלטה 238 של מועצת הביטחון של האו"ם, שהתקבלה פה אחד ב-19 ביוני 1967, לאחר שאישרה מחדש החלטות קודמות בנושא, האריכה המועצה את הצבתו בקפריסין של כוח שמירת השלום של האו"ם בקפריסין למשך 6 חודשים נוספים, שיסתיימו ב-26 בדצמבר 1967. המועצה גם קראה לצדדים הנוגעים בדבר ישירות להמשיך ולפעול באיפוק מרבי ולשתף פעולה באופן מלא עם כוח שמירת השלום. לאחר סיום תוקפה התקבלה החלטה 244 של מועצת הביטחון של האו"ם.

== ראו גם ==
* הסכסוך הקפריסאי

== לקריאה נוספת ==
* [https://undocs.org/S/RES/238(1967) הטקסט של ההחלטה undocs.org]

238
החלטה 239 של מועצת הביטחון של האו"ם

החלטה 239 של מועצת הביטחון של האומות המאוחדות, שהתקבלה פה אחד ב-10 ביולי 1967, לאחר שאישרה מחדש את דאגתה בנושא וגינויים שניתנו בעבר, המועצה גינתה שוב כל מדינה שהתמידה להתיר או גילתה סובלנות לגבי גיוס שכירי חרב או נתינת מתקנים עבורם. במטרה להפיל את ממשלות המדינות החברות. המועצה קראה לממשלות להבטיח ששטחן ואזרחיהן לא ישמשו לתכנון חתרנות, גיוס, הכשרה או מעבר של שכירי חרב שנועדו להפיל את ממשלת הרפובליקה הדמוקרטית של קונגו.

== ראו גם ==

* משבר קונגו

== לקריאה נוספת ==

* [https://undocs.org/S/RES/239(1967) טקסט ההחלטה באתר undocs.org]
קטגוריה:החלטות מועצת הביטחון של האו"ם ב-1967
עיסאם א-דעאליס

עיסאם א-דעאליס (בערבית: عصام الدعاليس; נולד ב-1966) הוא פוליטיקאי פלסטיני, בכיר בארגון הטרור חמאס. ערב פרוץ מלחמת חרבות ברזל נחשב כראש ממשלת חמאס בעזה.

תפקידו הרשמי הראשון היה בראשית העשור השני של המאה ה-21 כיועצו של ראש ממשלת חמאס אסמאעיל הנייה. ב-13 ביוני 2021 מונה על ידי חברי המועצה המחוקקת הפלסטינית מטעם חמאס לראש הוועדה המנהלתית הממשלתית של רצועת עזה, תפקיד מקביל לראש הממשלה ברצועה.

לפי סוכנות הידיעות בלומברג, בניגוד למנהיגים בכירים אחרים בחמאס, דעאליס לא היה מטרה לסנקציות מערביות, ככל הנראה משום שתפקידו הרשמי היה מנהלי ולא צבאי או ביטחוני.

ב-16 בנובמבר 2023, במלחמת חרבות ברזל, צה"ל פגע במתחם תת-קרקעי שבו הוערך כי הסתתרו בכירים בזרוע המדינית של חמאס, ובהם א-דעאליס, רווחי מושתהא וסאמח א-סראג', אך לא התקבל אימות כי הבכירים עצמם נפגעו.

מדיווח של עיתון סעודי עיסאם נהרג לאחר הפצצת מנהרות ביחד עם כמה בכירים ביולי 2024.

==קישורים חיצוניים==
* [https://ecfr.eu/special/mapping_palestinian_politics/essam-al-dalis/ עיסאם אל-דעאליס], פרופיל במפת הפוליטיקה הפלסטינית באתר "המועצה האירופית ליחסי חוץ"

==הערות שוליים==


קטגוריה:פעילי חמאס
קטגוריה:מחנה הפליטים ג'באליה: אישים
קטגוריה:פלסטינים שנולדו ב-1966
רווחי מושתהא

רַווחי מושתהא (בערבית: روحي مشتهى, בתעתיק מדויק: רוחי משתהא; נולד ב-1959) הוא בכיר בארגון הטרור חמאס. חבר הלשכה המדינית של הארגון בעזה וממייסדי הזרוע הצבאית של חמאס.

== ביוגרפיה ==
רווחי ג'מאל עבד אל-ע'ני מושתהא נולד ב-1959 בשג'אעיה. הוא הקים יחד עם יחיא סנוואר את מונזמת אל-ג'האד ואל-דעווה, ארגון ביטחון הפנים של חמאס, שבין השאר הוציא להורג פלסטינים באשמת שיתוף פעולה עם ישראל.
בשנת 1988, מספר חודשים לאחר נישואיו, הוא נעצר, הועמד לדין, הורשע ברצח עזתים שנחשדו בשיתוף פעולה עם ישראל ונכלא בישראל. הוא ריצה את עונשו עד שחרורו בעסקת שליט ב-2011.

בשנת 2012 נבחר לכהן כחבר הלשכה המדינית של חמאס.
בשנת 2015 נוסף שמו לרשימת המחבלים העולמיים שהוכרזו באופן מיוחד של מחלקת המדינה האמריקאית, יחד עם מוחמד דף ויחיא סינוואר.<ref></ref> כמה מבני משפחתו נהרגו בעבר בלחימה מול צה"ל.

לפי העיתון הסעודי א-שרק אל-אווסט, מושתהא היה מבין חמשת האנשים בחמאס שידעו במפורט את פרטי התוכנית למתקפת הפתע על ישראל ב-7 באוקטובר 2023.<ref></ref>

=== במלחמת חרבות ברזל ===
לפי דובר צה"ל, במלחמת חרבות ברזל מתחם תת-קרקעי שבו הוערך כי הסתתרו בכירים בזרוע המדינית של חמאס, ובהם רווחי מושתהא, עיסאם א-דעאליס וסאמח א-סראג' נפגע קשות ב-16 בנובמבר 2023. אולם, לא התקבל אימות כי הבכירים עצמם נפגעו, וכשלושה חודשים לאחר מכן פורסם כי מושתהא עודנו בחיים.

ב-2 באוגוסט 2024 פרסם העיתון הסעודי א-שרק אל-אווסט שמושתהא חוסל על ידי חיל האוויר הישראלי בהפצצה של מנהרה באזור התעשייה של עזה ב-23 ביולי 2024, יחד עם חבר הלשכה המדינית סאמח א-סראג' והמפקדים הצבאיים עבד אל-האדי סיאם, סאמי עודה ומוחמד חדיד.<ref></ref>

==קישורים חיצוניים==
* [https://www.youtube.com/watch?v=1tYpZu98MJ8 ראיון מצולם עם רווחי מושתהא], לאחר שחרורו (2011), באתר יוטיוב
* [https://ecfr.eu/special/mapping_palestinian_politics/rawhi_mushtaha/ רוחי מושתהא], פרופיל במפת הפוליטיקה הפלסטינית באתר "המועצה האירופית ליחסי חוץ"

==הערות שוליים==

קטגוריה:עזה: אישים
קטגוריה:מורשעים ברצח
קטגוריה:אסירים ביטחוניים בישראל
קטגוריה:משוחררי עסקת שליט
קטגוריה:חברי הלשכה המדינית של חמאס
קטגוריה:פלסטינים שנולדו ב-1959
סאמח א-סראג'

סאמח א-סראג (בערבית: سامح السراج; מוכר בכוניה אבו פכרי) הוא בכיר בארגון הטרור חמאס, חבר הלשכה המדינית של חמאס, וחבר ממשלת חמאס האחראי לביטחון הפנים ברצועה, תפקיד שנבחר אליו במרץ 2021.

פיקד על יחידת הסייבר של הארגון, שפעלה מטורקיה.

ב-16 בנובמבר 2023, במסגרת מלחמת חרבות ברזל, נפגע מתחם תת-קרקעי שבו הוערך כי הסתתרו בכירים בזרוע המדינית של חמאס, ובהם א-סראג', רווחי מושתהא ועיסאם א-דעאליס, אך לאחר מכן התברר כי הבכירים לא נפגעו.

ב-2 באוגוסט 2024 פרסם העיתון הסעודי "א-שרק אל-אווסט" טענה שא-סראג' נהרג עם עוד בכירים מארגון חמאס בהפצצת מנהרה באזור התעשייה של עזה ביולי 2024.

אשתו וילדיו עזבו את הרצועה למצרים.

==קישורים חיצוניים==
* [https://web.archive.org/web/20191206052145/https://www.amad.ps/ar/post/326332 הצהרה של א-סראג'] על יחסי חמאס-הרשות הפלסטינית, 5 בדצמבר 2019, באתר אמד מדיה 
* [https://ecfr.eu/special/mapping_palestinian_politics/sameh-al-siraj/ סאמח א-סראג'], פרופיל במפת הפוליטיקה הפלסטינית באתר "המועצה האירופית ליחסי חוץ"

==הערות שוליים==

קטגוריה:חברי הלשכה המדינית של חמאס
דורימון: תמיד לצידך 2

דורימון: תמיד לצידך 2 (ביפנית: ドラえもん 2) הוא סרט הנפשה ממוחשבת יפני משנת 2020 המבוסס על סדרת המאנגה דורימון והוא סרט המשך לסרט "דורימון: תמיד לצידך" משנת 2014. הסרט בוים על ידי ריויצ'י יאגי וטקאשי ימאזאקי והוא נוצר בעיקר בהשראת סרטו קצר של דורימון משנת 2000 בשם "דורימון: זכרונות של סבתא" וסרט קצר של דורימון מ-2002 בשם "היום שבו נולדתי". הקרנת הבכורה של הסרט התקיימה ב-20 בנובמבר 2020.

זה היה סרט ההנפשה השני של דורימון ב-CGI.

נטפליקס רכשה את זכויות ההפצה של הסרט מחוץ לאסיה והוא הפך זמין לצפייה בנטפליקס החל מ-24 בדצמבר 2021. הסרט דורג במקום השישי ברשימת סרטי ההנפשה הרווחים ביותר בעולם בשנת 2020.

== תקציר העלילה ==
נוביטה מחליט להשתמש בגאדג'טים של דורימון על מנת לחזור אחורה בזמן במטרה לפגוש את סבתו שנפטרה כאשר נוביטה היה בן 3. סבתו שמחה כאשר היא מגלה שנוביטה חזר בזמן על מנת לפגוש אותה, ומבקשת ממנו לראות, ולו במבט חטוף, את כלתו לעתיד של נוביטה.

בעקבות כך נוביטה ודורימון נוסעים בזמן אל העתיד על מנת להראות לסבתא של נוביטה את טקס הנישואין של נוביטה, אך הם מגלים בעתיד שנוביטה המבוגר נמלט מאולם החתונות ביום החתונה.

== קישורים חיצוניים ==
* 

קטגוריה:דורימון
קטגוריה:סרטי 2020
קטגוריה:סרטי IMAX
קטגוריה:סרטי אנימה מ-2020
קטגוריה:סרטי אנימה שמבוססים על סדרות מאנגה
קטגוריה:סרטי אנימה
קטגוריה:סרטים ביפנית
קטגוריה:סרטים על חתונות
קטגוריה:סרטים שיציאתם נדחתה בעקבות מגפת הקורונה
קטגוריה:סרטי מדע בדיוני מ-2020
ליהי הוד

ליהי הוד (נולדה ב-1981) היא מעצבת אופנה ישראלית. זוכת שני פרסי האופנה הישראלי.

==ביוגרפיה==
הוד נולדה בתל אביב ולה שני אחים, שאחד מהם הוא האמן ניר הוד.

למדה בשנקר ושימשה כסטאז'רית בסטודיו של המעצב אלי טהרי, ייצגה את ישראל בתחרות העיצוב "ITS". המתקיימת מדי שנה באיטליה, אחרי כן גם עבדה אצל המעצב ג'ון גליאנו.

עבדה בעיצוב לרשת האופנה קסטרו מודל שם עסקה בפיתוח הלבשה תחתונה לנשים, בנוסף עבדה בחברת "סאקס", שם פיתחה קולקצייה ביחד עם המעצבת דליה קפוזה.

הקימה סטודיו לשמלות כלה הנושא את שמה. בשנים 2014 ו-2016 זכתה בפרס בטקס פרסי האופנה בקטגוריית שמלות הכלה והערב, ב-2018 הוצגו דגמים בעיצובה בשבוע האופנה בניו יורק.

בשל מתקפת הפתע על ישראל (2023) ב-7 באוקטובר ביטלה את השתתפותה בשבוע האופנה בניו יורק. היא גייסה את החנויות שאיתן היא עובדת בעולם לתרום לבית החולים ברזילי שנפגע כתוצאה מרקטות ששוגרו מעזה.

==קישורים חיצוניים==
*
* ויטה דול, [https://www.makorrishon.co.il/nrg/online/55/ART2/103/848.html רוצים הוד: ראיון עם המעצבת ליהי הוד], באתר nrg, 8 במאי 2010
* איתי יעקב, [https://xnet.ynet.co.il/fashion/articles/0,14539,L-3109072,00.html נסיכת החופות ליהי הוד: "עכשיו כשאני מתחתנת, מתחיל הלחץ סביב היריון"], באתר xnet, 25 באפריל 2015
* יערה קידר, [https://xnet.ynet.co.il/fashion/articles/0,14539,L-3110679,00.html שבוע אופנת הכלות בניו יורק: "הישראלים הביאו את הסקס אפיל"], xnet, 15 באוקטובר 2015
* [https://www.myday.co.il/ליהי-הוד-2015// ליהי הוד: שמלות הכלה של 2015], באתר My Day
* הדס נתנאל, [https://lihihod.mazaltov.walla.co.il/article/view.aspx?articleid=5391 ליהי הוד חושפת את "בית החלומות" שלה בניו יורק], באתרוואלה! מזל טוב, 11 באוקטובר 2016
* [https://www.atmag.co.il/טקס-פרסי-האופנה-2016-רשימת-הזוכים-המלאה/ מעצבת בגדי כלה וערב 2016: ליהי הוד], טקס פרסי האופנה קולב הזהב של מגזין את, 2016
* איתי יעקב, [https://www.ynet.co.il/fashion/article/s1aaphkna "כלה שמגיעה אלינו, בוחרת אותנו בגלל השמלות, לא בגלל פוליטיקה. האופנה מנצחת"], באתר ynet, 16 בנובמבר 2023

== הערות שוליים ==

קטגוריה:מעצבות אופנה ישראליות
קטגוריה:ישראליות שנולדו ב-1981
דורון אשר

דורון אשר הוא קלע שהיה אלוף העולם בקליעה לנכים ונציג ישראל במשחקים הפאראלימפיים.

אשר הוא נכה צה"ל שאיבד רגל במהלך תאונת אימונים.

בשנת 1983 השתתף באליפות ישראל ברובה אוויר והפסיד בטורניר חצי גמר.

ב התחרה בקליעה ברובה אוויר במצב משולב וזכה במדליית כסף לאחר שצבר 527 נקודות.

ב התחרה בקליעה ברובה אוויר במצב שכיבה לדרגת הנכות LSH2. הוא זכה במדליית כסף לאחר שצבר 548 נקודות.

אשר היה מועמד לתואר ספורטאי השנה של מעריב לשנת 1989.

החזיק בתואר אלוף העולם.

==קישורים חיצוניים==
* [https://www.paralympic.org/doron-asher פירוט השתתפותו בתחרויות המשחקים הפאראלימפיים] באתר הרשמי של IPC 

==הערות שוליים==

קטגוריה:זוכי מדליית כסף פאראלימפית מישראל
קטגוריה:ספורטאים ישראלים במשחקים הפאראלימפיים ניו יורק וסטוק מנדוויל (1984)
קטגוריה:קלעים במשחקים הפאראלימפיים ניו יורק וסטוק מנדוויל (1984)
קטגוריה:ספורטאים ישראלים במשחקים הפאראלימפיים סיאול (1988)
קטגוריה:קלעים במשחקים הפאראלימפיים סיאול (1988)
קטגוריה:קלעים נכים ישראלים
קטגוריה:קלעים פאראלימפיים ישראלים
קטגוריה:אלופי עולם ישראלים
קטגוריה:ספורטאים נכי צה"ל
קטגוריה:ישראלים שנולדו במאה ה-20
גבריאל גובי

גבריאל (גברי) גובי היה שחקן טניס שולחן פאראלימפי.

ב התחרה בדרגת נכות A2 בתחרויות יחידים וזוגות. בתחרות היחידים סיים בשלב שמינית הגמר ובתחרות הזוגות התחרה עם יוסף שרב והם זכו במדליית ארד.

היה חבר משלחת ישראל אל המשחקים הפאראלימפיים היידלברג (1972). באולימפיאדה זו השתתפו ישראלים בטורניר טניס שולחן לקבוצות ולא נשמר תיעוד של זהות הספורטאים בכל תחרות.

השתתף במשחקי סטוק מנדוויל.

באליפות ישראל בטניס שולחן לנכים לשנת 1986 זכה במדליית כסף.

==קישורים חיצוניים==
* [https://www.paralympic.org/gabriel-gobi פירוט השתתפותו בתחרויות המשחקים הפאראלימפיים], באתר הרשמי של IPC 

== הערות שוליים ==

קטגוריה:זוכי מדליית ארד פאראלימפית מישראל
קטגוריה:שחקני טניס שולחן נכים ישראלים
קטגוריה:שחקני טניס שולחן פאראלימפיים
קטגוריה:ספורטאים ישראלים במשחקים הפאראלימפיים תל אביב (1968)
קטגוריה:שחקני טניס שולחן במשחקים הפאראלימפיים תל אביב (1968)
קטגוריה:ספורטאים ישראלים במשחקים הפאראלימפיים היידלברג (1972)
קטגוריה:ישראלים שנולדו במאה ה-20
חבלי משיח (שיר)

חבלי משיח הוא שיר שכתבה, הלחינה וביצעה המשוררת, המוזיקאית והפזמונאית הישראלית נעמי שמר. שמר יצרה את השיר לכבוד יום העצמאות ה־30 של מדינת ישראל, שחל בתשל"ח (1978), והיא ביצעה אותו בעצמה בתוכנית טלוויזיה שהנחתה ביום הזה.

השיר התפרסם שנה מאוחר יותר גם בביצוע "הגשש החיוור", ונכלל באלבומם "הגשש החיוור בשירי נעמי שמר" (1979). ב־1981 נכלל השיר באלבום ה־17 משירי נעמי שמר והראשון שבו היא ביצעה את השירים, "על הדבש ועל העוקץ". ב־2019 כלל יהושע לימוני את השיר באלבום הסולו הרביעי שלו, "מתפוצץ". גרסתו זכתה לביקורות אוהדות ולהשמעות רדיו רבות.

== על השיר ==
התמה של השיר היא חבלי משיח. בספרה של שמר "סימני דרך" בדף השיר מופיע צילום הערך במילון של "חבלי משיח" (על פי , "חבלו של משיח") – כינוי לצרות ולפורענויות שיבואו על העולם קדם ביאת המשיח, על פי אמונת ישראל.

== מצעדי מוזיקה ==
"חבלי משיח" בביצוע נעמי שמר הוצג ב"פינה לשיפוטכם" של מצעד הפזמונים השבועי של רשת ג' ב־15 במאי 1978, זכה להצלחה רבה והגיע למקום הראשון ב־31 ביולי 1978. הוא שהה במקום הראשון במשך שבועיים רצופים. בסך הכל צעד השיר במשך 15 שבועות, עד 4 בספטמבר 1978, אז יצא מהמצעד.

במצעד הפזמונים העברי השנתי לשנת תשל"ח של התחנה השיר דורג במקום ה־11.

=== מיקומי שיא ===

== גרסאות כיסוי ==
=== יהושע לימוני ===
ב־2019 ביצע יהושע לימוני גרסת כיסוי לשיר, שנכללה באלבום הסולו הרביעי שלו, "מתפוצץ". בסוף השיר הוסיף לימוני ציטוטי פסוקים מתוך ספר ישעיהו: פרק כז פסוק יג, פרק יא פסוק ו ופרק ב פסוק ד.

ביקורות עיתונאיות עמדו על השוני בין פרשנותו של לימוני לבין ביצוע המקור וביצוע "הגשש החיוור". בגלי צה"ל נכתב בתוך סקירה על האלבום "מתפוצץ": "אחד השירים הבולטים באלבום הזה הוא 'חבלי משיח'. בניגוד להקלטה המחוייכת של שמר, לימוני שר על 'חבלי הלידה' שלפני הגאולה בטון רך יותר, שיש בו גם אופטימיות וגם הכרה בקושי שלפני ההגעה לארץ המובטחת". עוזיאל סבתו מערוץ 7 הרחיב בעניין ההתמקדות בקושי בפרשנות לימוני: "השיר [...] הושר בזמנו בחדווה קלילה על ידי שמר ושלישיית 'הגשש החיוור' וזכה לביצוע המחונן והרגיש של לימוני, שהוציא הפעם והגיש דווקא את הלימון מהלימונדה, נתן לנו להרגיש את החמיצות והמרירות של החבלים הכואבים והסתיר את המתיקות והפשטות, אין יותר מקום לשאננות ולתמימות. החבלים כאן, המשיח בפתח. הנה זה בא היום".

בישראל היום נכתב על גרסת לימוני: "גרסה יפה". שחר אמאנו תיאר את גרסתו במילים "חידוש מבריק". "ביצוע מיוחד, נעים ומרגש", נכתב באתר הידברות.

עמוס אורן כתב על השיר בתוך ביקורת על הופעה של לימוני: "אולי השיר שייחס לנעמי שמר את העיסוק במשיחיות כגנאי. מבקש לתת ביטוי וכוח לקול הדומם. להיצרף בקשיי מאבק ואמונה, כשבלבו תמיד שיר הקטן, בתקווה להישמע. העיבוד המפתיע מסגל לו צליל מנומק שמתחיל כרוק רך שהולך ומתקשה. במיוחד במעשה האהבה הבימתי, שם הוא משמש כהדרן נאמן".

== קישורים חיצוניים ==

* [https://youtu.be/ms-YfEQM9E8?si=xaCJrVC7wds3NFiD "חבלי משיח" בביצוע יהושע לימוני], באתר יוטיוב

== הערות שוליים ==

קטגוריה:שירי 1978
קטגוריה:סינגלים מ-1978
קטגוריה:סינגלים מ-1979
קטגוריה:סינגלים מ-2019
קטגוריה:שירים בעברית
קטגוריה:שירים שנכתבו על ידי נעמי שמר
קטגוריה:שירים שהולחנו על ידי נעמי שמר
קטגוריה:סינגלים שהגיעו למקום הראשון בישראל
רבואלטוזאורוס

רבואלטוזאורוס (שם מדעי: Revueltosaurus; מילולית: "הזוחל של רבואלטו") הוא סוג של זוחל נכחד מקבוצת הארכוזאורים אשר התקיים במשך הטריאס העליון שלפני 225 עד 209.5 מיליון שנה מזמננו באמריקה הצפונית.

המאובנים של זוחל זה התגלו באריזונה, ניו מקסיקו ובקרוליינה הצפונית ושויכו לסוג 3 מינים שונים: R. callenderi מניו מקסיקו שהוא המין הראשון שתואר ועוד שני מינים: R. olseni ו-R. hunti עליהם קיימים מחלוקות מדעיות. הסוג תואר ב-1989 בידי החוקר אדריאן פ. האנט ונקרא על שם תצורת רבואלטו - "Revuelto Creek", בניו מקסיקו. משמעות השם רבואלטו מספרדית היא: "מהפכה", עקב המהפך בגילוי חולייתנים יבשתיים (זוחלים) לאורך הטריאס. המאובנים שנמצאו באתר כוללים מספר רכסי שיניים עבות ממספר סוגים.

יצור קדום זה בעל קשר רחוק לדמויי-תנינאים והוא נחשב לאחד מדמויי-האטוזאורים, אך לא משתייך לסדרה זו, כאשר מבנה גופו מרמז על קירבה לאבות הדומים לזוחלים כמו הגרווילוסוכוס והנונדסוכוס. בעבר סברו שמבנה שיניו דומה לשיני דינוזאורים בעלי אגן דמוי עוף אך התברר משאר הגולגולת שנמצאה שהוא קרוב יותר לאטוזאורים והדמיון מבוסס על אבולוציה מתכנסת.

היצור היה אוכל צמחים על בסיס שיניו והוא הגיע לאורך של מטר אחד בקירוב. בניגוד לאטוזאורים האמיתיים לא היה לו כיסוי משוריין על גופו.

==קישורים חיצוניים==

קטגוריה:פסאודוסוכיה
קטגוריה:בעלי חיים שחיו בטריאס עליון באמריקה הצפונית
קטגוריה:מאובני טקסונים שתוארו ב-1989
טיפותורקס

טיפותורקס (שם מדעי: Typothorax) הוא סוג של זוחל פרהיסטורי מקבוצת הארכוזאורים אשר התקיים במשך סוף הטריאס באמריקה הצפונית שלפני 216 עד 203 מיליון שנה מזמננו.

==מאפיינים==
המאובנים של הטיפותורקס התגלו באריזונה בתצורת צ'ינלה ובמספר אזורים בניו מקסיקו ובטקסס כמו בתצורות קניון קופר . הוא היה מהקדומים ביותר מבין תצורות המאובנים של מערב אמריקה הצפונית.

הוא תואר למדע ב-1875 בידי החוקר האמריקאי אדוארד דרינקר קופ וכיום הוא מכיל 2 מינים: T. coccinarum - שתואר ב-1875 ו-T. antiquum, שתואר ב-2002. בעבר גם מין נוסף - T. horridus, אך זה הועבר לסוג Episcoposaurus שבהמשך התבטל.

הזוחל דמה לזוחלים קרובים כמו הדסמטוסוכוס, שהיו איטיים ובעלי זיזים קרניים ושריון גבי עטוי אוסטאודרם להגנה. עם זאת הוא היה חסר את הזיזים הגביים של קרובו ובמקומם ישנם מספר זיזים באזור העורף והזנב. היצור הגיע לאורך של כ-2.5 מטר ולמשקל של עד 100 ק"ג והיה אוכל צמחים שייתכן והשתמש בחוטמו לחפירה אחרי מזון. מספר חוקרים סברו שמבנה הגפיים מעיד על התאמה לחפירה, אך אין לדבר הוכחות.

<gallery>
Typothorax coccinarum.jpg
</gallery>

==קישורים חיצוניים==

קטגוריה:בעלי חיים שתוארו ב-1875
קטגוריה:טקסונים שתוארו בידי אדוארד דרינקר קופ
קטגוריה:אטוזאורים
קטגוריה:בעלי חיים שחיו בטריאס עליון באמריקה הצפונית
רונן אביבי

רונן אביבי הוא חבר נבחרת ישראל לשעבר בכדורעף נכים.

אביבי גדל בקיבוץ עברון ובסוף שנות השבעים סיים לימודי תיכון.

הוא נכה צה"ל עם קטיעה של רגל ימין.

היה חבר נבחרת הכדורעף בתחרויות המשחקים הפאראלימפיים ברצלונה (1992) והמשחקים הפאראלימפיים אטלנטה (1996). הנבחרת התחרתה בכדורעף בעמידה ובשנת 1996 העפילה עד רבע הגמר.

==קישורים חיצוניים==
* [https://www.paralympic.org/ronen-avivi פירוט השתתפותו בתחרויות המשחקים הפאראלימפיים] באתר הרשמי של IPC 

==הערות שוליים==

קטגוריה:ספורטאים פאראלימפיים ישראלים
קטגוריה:שחקני כדורעף נכים ישראלים
קטגוריה:שחקני כדורעף פאראלימפיים ישראלים
קטגוריה:ספורטאים ישראלים במשחקים הפאראלימפיים ברצלונה (1992)
קטגוריה:שחקני כדורעף במשחקים הפאראלימפיים ברצלונה (1992)
קטגוריה:ספורטאים ישראלים במשחקים הפאראלימפיים אטלנטה (1996)
קטגוריה:שחקני כדורעף במשחקים הפאראלימפיים אטלנטה (1996)
קטגוריה:ספורטאים נכי צה"ל
קטגוריה:עברון: אישים
קטגוריה:ישראלים שנולדו במאה ה-20
פרל הארבור: התרעה והחלטה

פרל הארבור: התרעה והחלטה (באנגלית: Pearl Harbor: Warning and Decision) הוא ספר מאת רוברטה וולסטטר, שנכתב במסגרת עבודתה במכון ראנד, יצא לאור ב-1962, ודן בסיבות לכישלונות המודיעיניים של ארצות הברית שהובילו למתקפת הפתע של האימפריה היפנית על פרל הארבור ב-1941.<ref name=":0"></ref>

המחקר עבור הספר התבסס על השימועים שנערכו בקונגרס של ארצות הברית בעקבות ההתקפה היפנית בפרל הארבור ופורסמו בשנת 1946. עוד התבסס מחקרה על זיכרונות שהתפרסמו של מדינאים ומפקדי צבא יפנים ואמריקנים, ועל ראיונות של אנשים שהשתתפו בפלישה מהצי ומהצבא האמריקאי.

== רקע ==

בשנים שקדמו למתקפה, מפצחי צפנים אמריקאים קראו באופן שגרתי חלק גדול מהתקשורת הצבאית והדיפלומטית היפנית. עם זאת, ההתקפה היפנית הייתה הפתעה הן ברמה האסטרטגית והן ברמה הטקטית.

ברמה האסטרטגית, אנליסטים של המודיעין האמריקני החזיקו בעמדה שלא סביר שיפן תתקוף מכיוון שהיפנים לא יכולים לצפות לנצח במלחמה שתפרוץ לאחר תקיפה כזאת. יתר על כן, במספר הזדמנויות במהלך השנים 1940–1941 הועמדו כוחות ארצות הברית בכוננות גבוהה, אך לאחר ששום מתקפה לא התרחשה, הדבר הוביל בסופו של דבר להורדת הערנות, בבחינת "זאב זאב". לבסוף, האמריקאים האמינו שהמקום המתבקש למתקפה יפנית יהיה בפיליפינים.

ברמה הטקטית, התקיפה הפתיעה משום שקצינים בכירים היו בטוחים שמנגנוני ההתרעה השונים - תחנות מכ"ם ומטוסי סיור - פועלים, ושניתן לסמוך עליהם בעת הצורך, אלא שאמצעים אלה כלל לא הופעלו.

==הספר==

בספר טוענת וולסטטר כי יש להבחין בין "איתותים" לבין "רעשים". "איתותים" הם קטעי מידע רלוונטיים שאמורים להנחות את מנתחי המודיעין לכיוון הנכון. "רעשים", לעומתם, הם פרטי מידע מוטעים, מטעים או לא רלוונטיים להבנת התמונה הכוללת. לפי הניתוח של וולסטטר, יש לצפות שה"איתותים" וה"רעשים" יהיו שלובים זה בזה, כאשר אחת הסיבות היא מאמציו של היריב להחדיר מידע מטעה בכוונה. בנוסף, היא מדברת על נטיית המוח האנושי לעבד מידע בהתאם לקונספציות וציפיות.

== השפעות הספר ==
הספר זכה לשבחים על רמתו האקדמית הגבוהה. סופר ההיסטוריה הצבאית יוג'ין רייזור כתב ב-1998 כי הספר הוא "המחקר הטוב והמקיף ביותר על הכשל המודיעיני שהוביל למתקפת הפתע".<ref></ref>

הספר הועלה שוב במהלך דיונים על כשלים מודיעיניים שהובילו למתקפה של אל-קאעדה על מרכז הסחר העולמי והפנטגון ב-11 בספטמבר 2001.<ref></ref> מזכיר ההגנה באותה עת, דונלד רמספלד, הושפע רבות מהספר וחייב את עוזריו לקרוא אותו עוד לפני האירועים הללו.<ref></ref>

ממצאי הספר והשלכותיו על אנליסטים מודרניים עודכנו בשנת 2013 בכרך נוסף בהוצאת אוניברסיטת סטנפורד, שנקרא "בניית קסנדרה, מסגור מחדש של כשל מודיעיני ב-CIA 1947–2001". כרך זה מתאר כיצד ההשערות שוולסטטר מזהה כמנגנון שבאמצעותו ממיינים "אותות" מודיעין מ"רעשי רקע" אינן אחידות, רציונליות, או אקראיות לחלוטין, אלא הן פונקציות של התרבות והזהות של יחידת המודיעין שמפענחת אותם.<ref></ref>

==קישורים חיצוניים==
* 
* 
* אפרים לפיד, [https://www.israeldefense.co.il/node/60756 פרל הארבור – התרעה והחלטה] (על הספר), IsraelDefense, 27.12.2023
<div class="mw-content-ltr">
* 
* 
* 
* L. B. Kirkpatrick, [https://www.cia.gov/static/761516154f4074dc83c89fab9d3de6ed/Review-Pearl-Harbor.pdf Book review of Pearl Harbor: Warning and Decision by Roberta Wohlstetter], CIA, September 22, 1993
</div>

==הערות שוליים==

קטגוריה:ספרות מלחמת העולם השנייה
קטגוריה:ספרי עיון אמריקאיים
קטגוריה:ספרי 1962
קופולה (מערכת לוויינים)

קופולה (ברוסית: Купол) היא מערכת לוויינית לקבלת התרעה על שיגור טיל בליסטי. המערכת החליפה מערכת Oko ומהווה דור שלישי של מערכת מסוג זה. הלוויין הראשון שוגר בשנת 2015.

==היסטוריה==
תכנון המערכת החל בתחילת המאה ה-21 כאשר האחריות הייתה על תאגיד הטילים והחלל אנרגיה. החוזה הוענק בשנת 2007 עם תוכנית לבצע שיגור ניסוי ראשון בשנת 2009. מסיבות שונות יישום הפרויקט נדחה ורוסיה המשיכה בשיגור לוויינים של המערכת הישנה Oko.

השיגור הראשון בוצע בשנת 2015 מקוסמודרום פלסצק. לצורכי המערכת פותחו לוויינים מדגם "טונדרה" אך שיגורים מבוצעים בשם "קוסמוס".

עד למאי 2020 המערכת הגיע למתכונת מינימלית של 4 לוויינים. בנובמבר 2022 המערכת הגיע ל-6 לוויינים פעילים.

משקל של כל לוויין הוא כ-3,700 ק"ג והוא פועל במסלול גאוסינכרוני דומה למסלול מולניה. הלוויינים מתוכננים לעבודה במשך כ-7.5 שנים.

==רשימת שיגורים==
כל השיגורים בוצעו מקוסמודרום פלסצק בעזרת משגר מדגם סויוז 2.1B.

{| class="sortable" border="1" cellspacing="0" cellpadding="1" width="50%"
|- bgcolor="#ccfccf" align="center"
| תאריך שיגור|| לוויין ||הערות
|-
| 17 בנובמבר 2015||[https://nssdc.gsfc.nasa.gov/nmc/spacecraft/display.action?id=2015-066A קוסמוס 2510] || 
|-
| 25 במאי 2017||[https://nssdc.gsfc.nasa.gov/nmc/spacecraft/display.action?id=2017-027A קוסמוס 2518] || 
|-
| 26 בספטמבר 2019||[https://nssdc.gsfc.nasa.gov/nmc/spacecraft/display.action?id=2019-065A קוסמוס 2541] || 
|-
| 22 במאי 2020||[https://nssdc.gsfc.nasa.gov/nmc/spacecraft/display.action?id=2020-031A קוסמוס 2546] || 
|-
| 25 בנובמבר 2021||[https://nssdc.gsfc.nasa.gov/nmc/spacecraft/display.action?id=2021-113A קוסמוס 2552] || 
|-
| 2 בנובמבר 2022||[https://nssdc.gsfc.nasa.gov/nmc/spacecraft/display.action?id=2022-145A קוסמוס 2563] || 
|}

==קישורים חיצוניים==
* [https://www.russianspaceweb.com/eks-origin.html תיאור הפיתוח]
* [https://space.skyrocket.de/doc_sdat/tundra.htm רשימת שיגורים]
* [https://www.thespacereview.com/article/4121/1 ציואר המערכת והלוויינים]
==הערות שוליים==

קטגוריה:לוויינים רוסיים
קטגוריה:לווייני ריגול
קטגוריה:הגנה נגד טילים
החלטה 241 של מועצת הביטחון של האו"ם

החלטה 241 של מועצת הביטחון של האו"ם, שהתקבלה פה אחד ב-15 בנובמבר 1967, לאחר שאישרה מחדש את ההחלטות שהתקבלו בעבר בנושא, המועצה גינתה כל מעשה של התערבות בענייניה הפנימיים של הרפובליקה הדמוקרטית של קונגו, בפרט את כישלונה של פורטוגל למנוע שכירי חרב משימוש במושבה שלה באנגולה כבסיס פעולות להתקפות מזוינות נגד קונגו. המועצה קראה לפורטוגל לשים קץ לכך באופן מיידי וקראה לכל המדינות הקולטות שכירי חרב שהשתתפו בהתקפות נגד הרפובליקה הדמוקרטית של קונגו לנקוט באמצעים מתאימים כדי למנוע מהן לחדש את פעילותן נגד מדינה כלשהי.

== ראו גם ==

* משבר קונגו
* האימפריה הפורטוגזית

== לקריאה נוספת ==

* [https://undocs.org/S/RES/241(1967) טקסט ההחלטה באתר undocs.org]
קטגוריה:החלטות מועצת הביטחון של האו"ם ב-1967
קטגוריה:הרפובליקה הדמוקרטית של קונגו: יחסי חוץ
קרב קייברן (1792)

קרב קייברן היה צמד עימותים שהתרחשו בהפרש של יומיים, בין האימפריה הרומית הקדושה לממלכת צרפת בסוף אפריל 1792 ומזוהה כקרב השני במלחמת הקואליציה הראשונה .

ב-28 באפריל, אירעה התנגשות כוחות קלה בקייברן , ממש מעבר לגבול הצרפתי-בלגי, שהובילה לניצחון של הצבא הצרפתי בפיקודו של הגנרל ארמן-לואי דה גונטאו בירון . עם זאת, למרות שבירון התקדם ותכנן לכבוש את העיר מונס ובסופו של דבר את בריסל, הוא קבע שכוחותיו, (שמנו בערך 15,000 איש<ref></ref>) אינם חזקים מספיק והחליט לסגת למקום מבטחים. ב-30 באפריל, כשחייליו שוב עברו ליד קייברן, נשמעו קריאות שווא של מתקפה אוסטרית על העיר. החיילים נבהלו, והם נמלטו בחזרה לוולנסיין בבהלה והיסטריה. בעל בריתו של גנקל בירון, תיאובלד דילון, ששירת עימו תחת המרשל רושאמבאו במהלך הפלישה הזו, סבל מגורל חמור עוד יותר במהלך קרב מרקן (ב-29 באפריל), כ-35 קילומטרים מצפון-מזרחה מהעיר. <ref></ref>

== הערות שוליים ==

קטגוריה:1792 בצרפת
קטגוריה:המהפכה הצרפתית
Rich Baby Daddy

"Rich Baby Daddy" הוא שיר של הראפר והזמר הקנדי דרייק בהשתתפות הראפרית האמריקאית סקסי רד והזמרת האמריקאית סיזה. הוא נשלח לרדיו להיטים עכשוויים האיטלקי באמצעות OVO סאונד וריפבליק רקורדס כסינגל השלישי מתוך אלבום האולפן השמיני של דרייק, For All the Dogs, ב-13 באוקטובר 2023.<ref></ref> שלושת האמנים כתבו את השיר יחד עם המפיקים גורדו, ליון וקלהר, והמפיקים השותפים בניאקס, דוגי אף, דה לאוד פאק ו-Uv Killin Em, לצד פלורנס וולש, איזבלה סאמרס וט. שפרדיאק, עקב אינטרפולציה מתוך "Dog Days Are Over" של פלורנס אנד דה משין. זהו שיתוף הפעולה הראשון של סקסי רד עם דרייק וסיזה בהתאמה, ודרייק וסיזה שיתפו פעולה ב-"Slime You Out", הסינגל המוביל מ-For All the Dogs.

== ביקורות ==

=== רשימות ודירוגים ===
{| class="wikitable sortable plainrowheaders" style="text-align:center;"
!ארגון
!רשימה
!דירוג
!מקור
|-
|רולינג סטון
|100 השירים הטובים ביותר לשנת 2023
|76
|<ref></ref>
|}

== מיקומי שיא ==

==קישורים חיצוניים==

==הערות שוליים==

קטגוריה:שירי 2023
קטגוריה:סינגלים מ-2023
קטגוריה:שירי דרייק
קטגוריה:שירי סיזה
קטגוריה:שירים באנגלית
קטגוריה:שירים על כסף
קטגוריה:סינגלים בהוצאת ריפבליק רקורדס
קטגוריה:סינגלים בהוצאת OVO סאונד
8AM in Charlotte

"8AM in Charlotte" הוא שיר של הראפר והזמר הקנדי דרייק. הוא יצא לאור באמצעות OVO סאונד וריפבליק רקורדס כסינגל השני מתוך אלבום האולפן השמיני של דרייק, For All the Dogs, ב-5 באוקטובר 2023, יום לפני צאת האלבום. דרייק כתב את השיר עם המפיקים קונדאקטור ויליאמס ומריו לוסיאנו והמפיק הנוסף ג'ייסון וול, לצד ל. סאנטי, וניקול אסקרידג', עקב דגימה מתוך "A Faithful Spirit" שנכתב על ידי האחרון.<ref></ref><ref name = "Complex"></ref> השיר הוא המשך לסדרת השירים של דרייק הנושאים שם ובו חותמת זמן ועיר.<ref></ref>

==וידאו קליפ==
השיר יצא לצד וידאו קליפ המתחיל בקטע ובו מככב בנו של דרייק, אדוניס, המתאר איך הוא יצר את עטיפת האלבום For All the Dogs. הוא הסביר שהעז המצוירת על הכריכה מייצגת את אביו, רמז לראשי התיבות "Greatest of All Time" (GOAT).<ref></ref> בקליפ, דרייק מבצע את השיר לצד בנו והצוות שלו.<ref name="XXL"></ref>

== מיקומי שיא ==

==קישורים חיצוניים==

==הערות שוליים==

קטגוריה:שירי 2023
קטגוריה:סינגלים מ-2023
קטגוריה:שירי דרייק
קטגוריה:שירים באנגלית
קטגוריה:שירים על זמן
קטגוריה:סינגלים בהוצאת ריפבליק רקורדס
קטגוריה:סינגלים בהוצאת OVO סאונד
תנועת הצופים בלאוס

סמל צופי לאו, הכולל בתוכו את האות "L" ב[[לאית]]
תנועת הצופים בלאוס הייתה פעילות נוער רשמית של מדינת לאוס אשר פעלה ברחבי המדינה עד לשנת 1975. נכון לשנת 2023, אין פעילות רשמית ידועה של תנועת הצופים בלאוס.<ref></ref>

== היסטוריה ==
בשנות ה-30 של המאה ה-20 הקים אנדרה לפבר, ראש צופי צרפת, מחנה הכשרה ל-60 צופים מכל רחבי הודו-סין הצרפתית. בסוף 1937 שלחו הצופים הצרפתים את ראש הצופים ריימונד שלמר לאזורים הקמבודיים, הלאוטיים והווייטנאמיים של הודו-סין כדי לפקח על הקמת הפדרציה ההודית של אגודות הצופים (Fédération Indochinoise des Associations du Scoutisme) בכל שלושת האזורים.

מ-1939 עד 1945 המצב הפוליטי השפיע על פעילות הצופים בכל רחבי הארץ, שכן מלחמת העולם השנייה הולידה תנועה למען עצמאות לאוס ותנועת הצופים הייתה מזוהה עם הכובשים הצרפתים. הצרפתים החלו לאבד שליטה ולבסוף הופלו על ידי התערבות יפנית. בכך הופסקה פעילות הצופים הצרפתיים בלאוס ויחד איתה גם הצופים כתנועת נוער חדלה מלהתקיים במדינה.

בשנת 1948 אורגן לראשונה ניסיון חדש בבית הספר התיכון בעיר לואנג פרבאנג עם מורים וצופים צרפתיים לאסוף נערים וצעירים לעבודות חברתיות והומניטריות. שישה שבטי צופים, שהוקמו מחדש לאחר שנסגרו על ידי היפנים, קיימו עצרת גדולה מחוץ לויינטיאן ב-1952. באותה תקופה, הנהגת "צופי לאו" כללה את נציב הצופים קפטן ז'אן דוב בעוד חברי הפרלמנט Pheng Phongsavan ו Bong Souvannavong מילאו את תפקידי הנשיא וסגן הנשיא. בלואנג פראבנג בתחילת 1953, חיילי כוחות הקרקע של המזרח הרחוק הצרפתים השתמשו בצופים מקומיים ככוחות עזר בקרב הראשון של לאוס נגד כוחות קומוניסטיים. הצופים הכינו תחבורה לאורך הנהרות נאם או ונאם סואנג. צופי לאו נשלחו לקו החזית, העבירו מזון וציוד רפואי לבסיסים, ולאחר מכן נשאו את ההרוגים והפצועים בחזרה לאזורי הבטיחות דרך הג'ונגל של לאוס.<ref>Embodied Nation: Sport, Masculinity, and the Making of Modern Laos by Simon Creak chapter 3 page 94 , 2014</ref> בערים הוצבו הצופים לסייע לפליטים, לכוון תנועה ועוד.

צופי לאו (בלאית: ສກຸດລາວ, מבוטא skudlao) התאגדו רשמית ב-1959, ומנו אז 2,300 צופים.<ref>Facts on World Scouting, Boy Scouts International Bureau, Ottawa, Ontario, Canada, 1961</ref> הצופים פעלו בלאוס עד לשנת 1975, אז פורק הארגון על ידי הממשלה הקומוניסטית החדשה של המפלגה המהפכנית העממית שהשתלטה על המדינה.

== צופי לאוס בגלות ==
צופי לאוס בגלות קיימים בארצות הברית מאז תחילת שנות ה-90, כחלק מהברית הלאומית הלאוטית-אמריקאית,<ref></ref> בעיקר בלוס אנג'לס ובברמינגהם. כיום, שריד קטן ממשיך לפעול בסקרמנטו ובסן פבלו,<ref>[https://www.facebook.com/ສກຸດລາວ-102389631619010 Scouts Lao FB site]</ref> לצד צופים וייטנאמים בגלות וצופי קמבודיה בגלות.

== הקמה מחדש של צופי לאוס ==
לדברי אריק קו הנג-פנג מארגון הצופים העולמי, הארגון העולמי מקווה להקים מחדש את צופי לאוס, לאחר שצופי קמבודיה הוקמו מחדש בשנת 2005. וחזרתם הרשמית של צופי וייאטנם בשנת 2019. ארגון הצופים העולמי עובד על כך באופן צמוד עם איגוד מדינות דרום-מזרח אסיה ומקווים לרשום את כל המדינות, כולל סין, באזור הצופים אסיה-פסיפיק.

החל משנת 2016, הופיעה קבוצת צופות בנות בויינטיאן בבית הספר הבינלאומי ויינטיאן, ואף תיחזקה בלוג ונוכחות בפייסבוק.<ref></ref>

== מוטו הצופים של לאוס ==
המוטו של הצופים הוא ຕຣຽມພຣ້ອມ (Triam Phrom, ), "להתכונן" בלאו, ו-Sois Prêt, "היה נכון" בצרפתית.

== הערות שוליים ==

קטגוריה:לאוס
לאוס
הקריקטורה (1830–1843)

הקריקטורה (בצרפתית: La Caricature) היה מגזין צרפתי סאטירי שפורסם בצרפת, שהופץ בפריז בשנים 1830–1843 בתקופת המונרכיה של יולי.

== היסטוריה ==
צ'ארלס פיליפון היה הבעלים של בית הדפוס הגדול ביותר בפריז שהפיק את המגזינים באמצעות מכבשים וליטוגרפיים, והשתמש בהם כדי להדפיס את הקריקטורה ואת הסריוארי . הוא ריכז קבוצה של אמנים מוכשרים שעבדו בעיקר עבור שני המגזינים הללו, שבאמצעותם תקפו את המלך לואי פיליפ ואת שיטת הממשל באמצעות הקריקטורות. התורמים העיקריים היו אונורה דומייה וז'אן גרנדוויל, אך היו רבים אחרים. לדוגמה, קריקטורה מאת ז'ול דייוויד הופיעה במגזין מ-31 במאי 1831.

בשנים 1830–31 היו התקוממויות מהפכניות באיטליה והאוסטרים התערבו כדי להפסיק את המרידות, והצרפתים לא עשו דבר כדי למנוע אותם. המרידות נגרמו כי האפיפיור הפר את הבטחתו להעניק למורדים במדינות האפיפיור חנינה. המגזין פרסם קריקטורה שהראתה את האפיפיור על כסאו מוקף בגופות.

המגזין תמיד פרסם קריקטורות על לואי פיליפ בהן הוא מתואר כאגס, התיאור הזה סימל לעג וזלזול על שלטונו והמגזין נעשה יותר ויותר קולני בהתנגדותו ללואי פיליפ, ונתפס יותר מ-12 פעמים. המוציאים לאור הועמדו לדין, ופיליפון נכלא לשנה בכלא. בשנת 1835 העבירה הממשלה חקיקה שאילצה את המגזין להפסיק את הפרסום. הוא החל להתפרסם שוב ב-1838 ונמשך עד 1843.

== ראו גם ==
הקריקטורה (1880–1904) 

== גלריה ==
<gallery caption="קריקטורות של המלך לואי פיליפ כפרי האגס שפורסמו במגזין">
קובץ:Les Poires (1834) (cropped).jpg|קישור=|טקסט=
קובץ:Caricature 1832-02-23.jpg|קישור=|טקסט=
קובץ:Honoré Daumier - Gargantua.jpg|קישור=|טקסט=
קובץ:Chimère de l'imagination (détail).jpg|קישור=|טקסט=
קובץ:L'Angleterre, la Russie, l'Autriche et la Prusse me donnent toujours des témoignages de leur parfaite alliance.jpg|קישור=|טקסט=
</gallery>

== קישורים חיצוניים ==
* 

* [https://dc.library.northwestern.edu/collections/1f9fe6a4-9059-4e1d-9a1f-178892beaf13 https://dc.library.northwestern.edu], גלריית תמונות של הקריקטורה (1830–1843) באתר northwestern 
* https://www.toonsmag.com/la-caricature/, הקריקטורה (1830–1843): המגזין שיוצר שיח פוליטי צרפתי באתר toonsmag 

== הערות שוליים ==

קטגוריה:כתבי עת בצרפתית
קטגוריה:קריקטורה
קטגוריה:עיתונות סאטירית
קטגוריה:שבועונים
קטגוריה:מגזינים שהוקמו בשנת 1830
קטגוריה:צרפת: כתבי עת